वामन शिवराम आप्टे
वामन शिवराम आप्टे (1858-1892) संस्कृत के महान पंडित एवं शिक्षाविद थे। उनके द्वारा रचित ग्रन्थों में "स्टूडेंट्स् गाइड टु संस्कृत कांपोज़ीशन" तथा इंग्लिश-संस्कृत और संस्कृत-इंग्लिश कोश विशेष प्रसिद्ध हैं। इनमें प्रथम पुस्तक के रूप में उनकी कीर्ति चिरस्थायी है। इस पुस्तक में संस्कृत वाक्यरचना के संबंध में उनके विचार नवीन हैं और उनकी बुद्धिमत्ता के परिचायक हैं। यह पुस्तक भारत में ही नहीं, बाहर भी सर्वत्र मान्य है।